**Ministru kabineta noteikumu projekta**

**„Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kartība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likuma par budžetu un finanšu vadību 5.panta divpadsmitā daļa un Publisko aģentūru likuma 5.panta otrā daļa. |
|  2. |  Pašreizējā situācija un problēmas | Ar 2011.gada 1.janvāri stājās spēkā grozījumi Likumā par budžetu un finanšu vadību (LBFV). Pamatojoties uz LBFV 5.panta divpadsmitajā daļā doto jauno deleģējumu, nepieciešams noteikt kārtību, kādā plānojami un uzskaitāmi ieņēmumi no valsts budžeta iestāžu sniegtajiem maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodiku. Tas attiecas arī uz tām valsts aģentūrām, kas izveidotas līdz 2010.gada 1.janvārim.Savukārt, atbilstoši Publisko aģentūru likuma (01.12.2009.) normām, maksas pakalpojumu izcenojumu noteikšanas metodika un izcenojumu apstiprināšanas kārtība ir saistoša valsts aģentūrām (budžeta nefinansētām aģentūrām, kas izveidotas pēc 2010.gada 1.janvāra). Šobrīd ir spēkā Ministru kabineta 2005.gada 23.augusta noteikumi Nr.615 „Valsts aģentūru publisko pakalpojumu izcenojumu noteikšanas metodika un izcenojumu apstiprināšanas kārtība” (izdoti uz tā Publisko aģentūru likuma (22.03.2001.) pamata kas jau zaudējis spēku), kas nosaka tikai valsts aģentūru sniegto publisko pakalpojumu izcenojumu noteikšanas metodiku un izcenojumu apstiprināšanas kārtību. Tie ir spēkā līdz jaunu Ministru kabineta noteikumu spēkā stāšanos, bet ne ilgāk kā līdz 2011.gada 1.septembrim.Valsts budžeta iestādes izdod savus maksas pakalpojumu cenrāžus, taču tām nav noteiktā metodika izcenojumu aprēķināšanai.  |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Ministru kabineta noteikumu projekts „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kartība” (turpmāk – noteikumu projekts) ir izstrādāts, lai noteiktu valsts budžeta iestādēm un valsts budžeta nefinansētām aģentūrām vienotu metodiku maksas pakalpojumu izcenojumu noteikšanai un apstiprināšanai, kā arī valsts budžeta iestādēm noteikt ieņēmumu no sniegtajiem maksas pakalpojumiem un ar šo pakalpojumu sniegšanu saistīto izdevumu plānošanas un uzskaitīšanas kārtību.Citi normatīvie akti, kas regulē jautājumus par ieņēmumiem no sniegtajiem maksas pakalpojumiem un ar šo pakalpojumu sniegšanu saistīto izdevumu plānošanu un uzskaiti ir LBFV, Publisko aģentūru likums, kā arī no minētiem likumiem izrietoši Ministru kabineta noteikumi par plānošanu un uzskaiti.Sniegto maksas pakalpojumu cenrādī diferencē maksas pakalpojumu cenas atkarībā no pakalpojuma sniegšanas (pieprasīšanas) veida, tai skaitā, ņemot vērā, ka sniedzot pakalpojumu elektroniski, ir zemākas izmaksas.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
|  5. |  Projekta izstrādē iesaistītās institūcijas | Aizsardzības ministrija, Ārlietu ministrija, Ekonomikas ministrija, Iekšlietu ministrija, Kultūras ministrija, Labklājības ministrija, Reģionālās attīstības un pašvaldību lietu ministrija, Satiksmes ministrija, Tieslietu ministrija, Vides ministrija, Valsts kanceleja, Veselības ministrija, Zemkopības ministrija. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība nav nepieciešama, jo šis normatīvais akts ir paredzēts lietošanai valsts budžeta iestādēm. |
|  7. |  Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
|  Nepieciešamie saistītie tiesību aktu projekti |  Nav |
|  Cita informācija | Ar šo noteikumu spēkā stāšanos spēku zaudēs: Ministru kabineta 2005.gada 23.augusta noteikumus Nr.615 „Valsts aģentūru publisko pakalpojumu izcenojumu noteikšanas metodika un izcenojumu apstiprināšanas kārtība” (Latvijas Vēstnesis, 2005, 135.nr.). |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts budžeta iestādes, tai skaitā valsts aģentūras, kas izveidotas pirms 2010.gada 1.janvāra, un valsts aģentūras (budžeta nefinansētas), kas izveidotas pēc 2010.gada 1.janvāra. |
| Projekta izpildes ietekme uz pārvaldes funkcijām |  Esošo institūciju funkcijas nepaplašinās. |
| Projekta izpildes ietekme uz pārvaldes institucionālo struktūru.Jaunu institūciju izveide | Noteikuma projekta izpilde iespējama uzreiz pēc stāšanas spēkā. Jaunas valsts institūcijas netiek radītas. |
| Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms |
| Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms |
|  Cita informācija |  Nav |

 Anotācijas II, III, V un VI sadaļa – nav attiecināms.

Finanšu ministrs A.Vilks

16.03.2011 9:11

623

I.Lazdiņa

67095455,Ivita.Lazdina@fm.gov.lv